Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
1 Petro 4:1-19
4 E ico, apo Kristu aliculile ilyo aali no mubili wa buntunse,+ na imwe bene mufwile ukwenekela ukucula;+ pantu uwacula ilyo ali no mubili wa buntunse naleka ukubembuka,+2 pa kuti inshita iyashala eikalila ukulacita ifya lunkumbwa,+ lelo alecita fye ukufwaya kwa kwa Lesa.+3 Pantu inshita+ mwalecitamo ukufwaya kwa bantu ba ici calo+ ilyo mwale-enda mu mibele ya kuilekelesha,+ mu lunkumbwa, mu kunwensha umwangashi,+ mu kuwowota, mu kukolwakolwa na mu kupepa utulubi ukwabindwa, ikalamba sana.+4 Apo nomba tamulebakonka na kabili muli iyi mibele yabipa iya kuilekelesha,+ abashaishiba Lesa balapapa kabili balamusaalula.+5 Lelo aba bantu bakalubulula ku waiteyanya+ ukupingula aba mweo na bafwa.+6 Na kuba, e mulandu wine imbila nsuma yabiliilwe na ku baali nga bafwa,+ pa kutila basuulwe ku bantunse+ lelo kuli Lesa babe aba mweo pa kukonka amafunde+ yakwe.7 Awe impela ya fyonse naipalama.+ E ico, beni aba mano,+ kabili beni abalola mu kupepa.+8 Lelo ukucila pali ifi fyonse, muletemwana nga nshi,+ pantu ukutemwa kufimba pa membu ishingi.+9 Mulesekelelana ukwabula ukuilishanya.+10 Imwe bonse Lesa alimupeela ubupe bwaibela umo umo. Apo muli babomfi abasuma abo Lesa alanga icikuuku mu nshila shalekanalekana, mulebomfya ubupe Lesa amupeela ku kubombela abanenu.+11 Uulelanda, alande amashiwi+ ya mushilo aya kwa Lesa; uulebombela bambi,+ abombe ku maka ayo Lesa amupeela;+ pa kuti muli fyonse Lesa acindikilwe+ muli Yesu Kristu. Ubukata+ na maka fyakwe pe na pe. Ameni.12 Mwe batemwikwa, mwipapa pa macushi ayalemuponena ayali ngo mulilo uulepya muli imwe.+ Mwilamona aya macushi kwati cintu icishifwile ukumucitikila. Yabelako ku kumwesha.13 Lelo, mulesekelela+ pantu amacushi muleculako e yo na Kristu aculileko,+ e pa kuti na lintu ubukata bwakwe bukasokoloka+ mukasekelele no kwanga.14 Abantu nga balemupontela pa mulandu we shina lya kwa Kristu,+ ninshi mwalipaalwa,+ pantu ninshi umupashi uumulenga ukucindama, e kutila umupashi wa kwa Lesa, uli na imwe.+15 Lelo, umuntu nangu umo pali imwe eculila+ pa mulandu wa kwipaya nelyo pa bupuupu nelyo pali buncitatubi nelyo pa kuba uwa mulomo.+16 Lelo nga aculila+ pa kuba Umwina Kristu, eba ne nsoni,+ lelo mwi shina ili e mo alecindikila Lesa.17 Pantu ino ni nshita ya kuti ubupingushi butendekele mu ng’anda ya kwa Lesa.+ Nomba nga bwatendekela pali ifwe,+ cikaba shani ku bashumfwila imbila nsuma ya kwa Lesa?+18 “Kabili umulungami nga apusuka kwempe,+ cikaba shani ku uushipepa na ku mubembu?”+19 E ico kanshi, na balecula pa kucita ukufwaya kwa kwa Lesa baleituula abene kuli Kabumba wa cishinka ilyo balecita icisuma.+
bem_Latn bem_Latn sna_Latn bem_Latn